Central Biomassa

Les centrals de biomassa són centrals elèctriques que aprofiten l'energia que pot produir la combustió de la matèria orgànica. El seu funcionament és semblant a les centrals termoelèctriques, ja que utilitza els mateixos components.

## Què és la biomassa?

El terme biomassa inclou tota la matèria viva existent en un moment determinat a la Terra. Des del punt de vista energètic, es considera biomassa la matèria orgànica d’origen vegetal o animal, obtinguda de manera natural o procedent de les seves transformacions artificials, susceptible de ser utilitzada amb finalitats energètiques.

## Tipus de biomassa

Els productes que es consideren dins del terme genèric de biomassa poden ser de tipus forestal, procedent de la indústria de transformació de la fusta, de tipus agrícola, del sector ramader i agroalimentari o residual. També hi ha els residus municipals i els cultius energètic

* **Biomassa d’origen forestal.** Es considera biomassa d’origen forestal tots els productes i restes que provenen dels treballs de manteniment i millora de les masses forestals. En el marc del projecte Enersilva, la biomassa d’origen forestal es va definir com la biomassa forestal primària (BFP). En són alguns exemples els productes i restes que provenen de les podes, les tallades i les aclarides.

* **Biomassa procedent de la indústria de transformació de la fusta.** La indústria de transformació de la fusta, inclosa dins el sector forestal, genera subproductes que també són susceptibles de ser utilitzats energèticament. És el cas dels costers, les serradures, les escorces i els encenalls. També s’hi poden considerar els licors negres de la indústria paperera.

* **Biomassa d’origen agrícola.** Les restes que es generen de les activitats agrícoles i agroalimentàries i que es poden utilitzar de forma directa com a combustible o com a matèria primera per obtenir altres combustibles –com poden ser els biocarburants– es consideren biomassa d’origen agrícola. Inclou les restes que provenen de conreus llenyosos (com les branques obtingudes de les podes d’arbres fruiters) i de conreus herbacis (com la palla dels cereals i la canyota de blat de moro).

* **Biomassa procedent del sector ramader i agroalimentari.** Es refereix a tots aquells residus i subproductes orgànics que poden ser valorats energèticament a través del procés de digestió anaeròbia. Els purins de porc, els fems, els residus d’escorxador, els greixos animals i les restes de polpes de fruites, entre d’altres, són exemples d’aquest tipus de biomassa.

* **Cultius energètics**. Són aquells conreus de plantes de creixement ràpid que es destinen de forma específica a obtenir energia.

* **Residus municipals.** Es consideren residus municipals les restes de poda i jardineria i els residus voluminosos (fusta neta provinent de la recollida selectiva i de la petita activitat industrial).
* **Biomassa de tipus residual.** És aquella que prové d’un procés de transformació artificial. La fracció orgànica dels residus sòlids urbans (RSU), els fangs generats a les estacions depuradores d’aigües residuals (EDAR) o els olis vegetals ja utilitzats poden transformar-se en biomassa de tipus residual.

## Com funciona una central de biomassa?

1. La biomassa arreplegada es prepara per a transformar-la en combustible líquid.

2. Aquest combustible es crema i escalfa aigua.

3. Es produeix vapor a alta pressió que mou la turbina i aquesta al seu torn mou el generador que produirà energia elèctrica.

4. L'energia elèctrica produïda és transportada elèctricament.

5. La calor produïda pel vapor es transmet per escalfar aigua.

## Avantatges i inconvenients

 **Reducció de residus**: L'ús de biomassa pot contribuir a la gestió de residus, ja que pot aprofitar materials orgànics que podrien haver-se convertit en residus.
 **Menor dependència dels combustibles fòssils**: Les centrals de biomassa poden ajudar a reduir la dependència dels combustibles fòssils, contribuint a la diversificació de les fonts d'energia.

## Les centrals de biomassa a Espanya

Al següent mapa podeu trobar als punts marrons les centrals que existeixen de biomassa a Espanya:

Les principals centrals de biomassa a Espanya són les següents: ⁣

1. **Central de Biomassa de Sangüesa (Navarra)**: Aquesta central té una capacitat d'aproximadament 25 megawatts (MW) i utilitza palla de cereal i altres biomasses per a la generació d'electricitat.
2. **Central de Biomassa de Forestalia a Cubillos del Sil (Lleó)**: Aquesta central té una capacitat de més de 50 MW i utilitza biomassa forestal per a la producció d'energia elèctrica.
3. **Central de Biomassa de Ence a Mérida (Badajoz)**: La central de biomassa de Mérida, amb una capacitat d'aproximadament 20 MW, utilitza palla de cereal com a combustible per generar electricitat.